text: Havari-rapport frikender ukvalificeret kaptajn for skyld i forlis
  06 januar 2015 kl. 12.10
  Maritim Havarikommission konkluderer i nylig offentliggjort rapport, der ikke er en direkte sammenhæng mellem slæbebåden Diver Masters dramatiske forlis i august sidste år i Esbjerg Havn, og så kaptajnens manglende evner til at manøvrere et skib.
  Under Tall Ships Race i august, bliver slæbebåden Diver Masters tilkaldt for at hjælpe et af verdens største sejlskibe det russiske skoleskib Kruzensntern ud af Esbjerg Havn.
  I løbet af få minutter bliver Diver Masters dæk oversvømmet, skibet tager vand ind, kæntrer og forliser.
  Slæbebåden Divers Master blev trukket ned, da føreren af slæbebåden på vej ud af havnen mister kontrollen over båden, og det ender med at slæbebåden bliver trukket af sit eget slæbetov.
  Den netop offentliggjort havari-rapport konkluderer at føreren af slæbebåden ikke har de nødvendige formelle kvalifikationer, alligevel ser Maritim Havarikommission ingen sammenhæng mellem de manglende kvalifikationer og ulykken.
  Alle om bord på slæbebåden blev reddet.
  